

**УНИВЕРЗИТЕТ У ИСТОЧНОМ САРАЈЕВУ

ЕЛЕКТРОТЕХНИЧКИ ФАКУЛТЕТ

Вука Караџића 30, Источно Сарајево

101082860-PELMOB-ERASMUS-EDU-2022-CBHE

РАСПИСУЈЕ

КОНКУРС ЗА ОБАВЉАЊЕ СТРУЧНЕ ПРАКСЕ

У ОКВИРУ

ERASMUS + ПРОЈЕКТА PELMOB

НА ОБУДА УНИВЕРЗИТЕТУ У БУДИМПЕШТИ, МАЂАРСКА

Конкурс је отворен за студенте **мастер** студија Електротехничког факултета Универзитета у Источном Сарајеву, студијски програми **Аутоматика и електроника**, **Електроенергетика**, **Рачунарска техника и информатика** и **Обновљиви извори енергије и паметне електроенергетске мреже**.

**Трајање стручне праксе**: 14 (четрнаест) дана (12 дана за праксу и 2 дана за путовање).

**Број мјеста**: 2 студента.

**Термин стручне праксе**: љетни семестар академске 2024/25. године **(2. - 15. март 2025. године)**.

Сви трошкови боравка и превоза у току обављене стручне праксе биће покривени из буџета пројекта. Трошак обавезног здравственог осигурања у току трајања мобилности **није покривен** стипендијом у оквиру програма Еразмус+, те ове трошкове плаћа студент.

**Обавезна документација за пријаву:**

* [Пријавни формулар са биографским подацима](https://etfis-my.sharepoint.com/%3Aw%3A/g/personal/srdjan_lale_etf_ues_rs_ba/EWDwu-lOibdOqLQC5y8AARQBnN8GiTS1Wgqg5T7PRwqbKA?e=95F02t) (линковано),
* Увјерење о положеним испитима и потврда да је кандидат студент Електротехничког факултета – из студентске службе Факултета,
* Мотивационо писмо на енглеском језику, потписано (1 страница),
* Биографија на енглеском језику (препорука: користити Europass формат),
* Скенирана прва страница пасоша (са фотографијом).

Непотпуна документација неће бити разматрана.

**Call: ERASMUS-EDU-2022-CBHE-STRAND-2**

**Project Number: 101082860**



**Пријава:**

Сва документа можете послати електронским путем на **kontakt@etf.ues.rs.ba**, или их донијети лично у Деканат Факултета радним данима од 08:00 до 14:00 часова.

Контакт особа за пријаву и информације: Срђан Лале, продекан за науку и предузетништво (prodekan-nauka@etf.ues.rs.ba).

**Селекција кандидата ће бити извршена у складу са оствареним успјехом (просјечна оцјена) у току студирања на мастер студију.**

У случају да кандидати имају исти број бодова, предност ће бити дата на основу приложеног мотивационог писма.

**Рок за слање докумената: 29.11.2024. године до 12:00 сати.**

**Након селекције кандидата:**

Са изабраним кандидатима биће закључени уговори о финансирању. Изабрани кандидати ће бити обавјештени о планираном термину за мобилност од стране универзитета домаћина. Изабрани кандидати ће бити у обавези да након спроведене мобилности доставе сљедећу документацију:

* рачун за смјештај,
* рачуне и карте за превоз,
* потврду са институције домаћина о обављеној стручној пракси.

Након успјешно завршене стручне праксе, студенти ће од институције домаћина добити сертификат о обављеној мобилности.